สำหรับร้านนี้เป็นเก่าแก่เปิดมานานมากๆ (หน้าร้านแกว่า 80 ปีเลย) แต่ก่อนเปิดร้านที่ดังมากๆ ตั้งอยู่ท่าน้ำถนนตกแต่ย้ายเข้ามาเป็นห้องแถวใกล้ๆกัน สมัยก่อนนั้นถือเป็นสุดยอดข้าวหมกไก่และซุปหางวัวทีเดียว หากจะทานข้าวหมกอร่อยๆสมัยก่อน ร้านนี้และร้านอิสลามที่บางรักจะเป็นตัวเลือกอันดับต้นๆทีเดียว

ปัจจุบันเกิดอะไรขึ้นไม่ทราบได้ ข้าวหมกและซุปหางรสชาติลดลงไปแบบเห็นได้ชัดเจน จนเดี๋ยวนี้ผมไม่เคยสั่งอีกเลย (รอบก่อนเจอซุปหางวัวเหม็นคาว) แต่คนก็ยังแวะเวียนกันมาทานไม่ขาดสาย

นอกจากเมนูที่กล่าวนั้นทางร้านมีเมนูที่หาทานได้ค่อนข้างยากครับ นั่นคือ ก๋วยเตี๋ยวแกงที่มีให้เลือกทั้งเนื้อและไก่ ซุปเข้มข้นเนื้อต้มจนเครื่องแกงเข้าเนื้อและนุ่มที่เดียว มีเต้าหู้ทอดและไข่ต้ม ให้มาในชามด้วยครับ ชามละ 40 บาท ที่ยังเป็นเมนูดึงให้ผมกลับมาทานใหม่ได้เรื่อยๆ 

ปล. จอดรถระวังด้วยครับ วันไหนพี่แกคึกจับล็อคล้อทั้งซอย แต่อีกฝั่งดันปล่อยให้ร้านค้าวางเก้าอี้ขวางจับจองพื้นที่ได้